לובוש (פרובינציה)

לובוש (בפולנית: lubuskie) היא אחת משש-עשרה הווייוודות של פולין. היא שוכנת במערבה, וגובלת בצפון בווייוודה פומרניה המערבית, במזרח בווייוודה פולין גדול, בדרום בווייוודה שלזיה תחתית, ובמערב בגרמניה.

ללובוש שתי ערי בירה: גוז'וב ויילקופולסקי וז'לונה גורה. ערים אלו הן גם הגדולות ביותר בלובוש. ערים גדולות נוספות הן נובה סול וז'ארי.

מקור השם
למונח לובוש משמעויות רבות בשפה הגרמנית והפולנית. לאורך ההיסטוריה הוא הגדיר בתקופות שונות אזורים שונים, אך בדרך כלל היה זה אזור מצומצם יחסית סביב גדות נהר האודר באזור מרכז הגבול הפולני-גרמני של ימינו, מקום החופף בקירוב את מיקומה הגאוגרפי של ווייוודת לובוש המודרנית. באשר למקור המונח שוררת אי ודאות, אך יש המשערים שהוא נגזר משמו של שבט קדום בשם "לובושאנים", שבט אשר התיישב באזור הזה במהלך המאה ה-10. היסטורית אזור לובוש היה במזרח אזור ברנדנבורג שבגרמניה, אך כיום הוא משתרע בשטחה של פולין. כיום, אפשר למצוא עיירה קטנה בשם לבוס (Lebus) היושבת על הגדה המערבית של נהר האודר, בשטח גרמניה של ימינו.

גאוגרפיה
לובוש ממוקמת במרכז הקצה המערבי של פולין, על גבול גרמניה של ימינו. שטחה הוא מישורי במיוחד, והגם שהיא גבוהה במעט מהשפלה של פולין גדול המשתרעת ממזרח לה, היא עדיין מישורית דייה. בדומה לפולין גדול ובניגוד למזוביה, שטחה של לובוש מנוקז בשורה רחבה של נהרות ונחלים הנשפכים אל נהר האודר, כאשר זה בתורו נשפך מאוחר יותר אל הים הבלטי. האודר נכנס אל לובוש משלזיה תחתית, הוויוודה השכנה מדרום מזרח. בהמשכו, הוא זורם ממש על הגבול המערבי של לובוש עם גרמניה, ובכך יחד עם נהר הנייסה אשר מתלכד איתו מדרום, הוא תוחם את לובוש ממערב. הנהרות כולם יוצרים עמקים רחבי ידיים, עמקים בהם מתגורר חלק גדול מהאוכלוסייה המקומית. כמחצית משטחה של לובוש מכוסה ביערות, שיעור ניכר במיוחד. שאר השטח מיועד בעיקר לחקלאות.

הטמפרטורה השנתית הממוצעת בגוז'וב ויילקופולסקי, בירת הוויווידה, היא 9.0 מעלות צלזיוס. החודש הקר ביותר הוא ינואר (עם טמפרטורה ממוצעת של -0.5 מעלות צלזיוס), והחודש החם ביותר הוא יולי (עם טמפרטורה ממוצעת של 18.9 מעלות צלזיוס). הגשמים יורדים בעיקר בקיץ, כאשר כמות המשקעים השנתית הממוצעת היא 544 מ"מ.

בלובוש יש פארק לאומי (Park Narodowy) אחד, שמונה פארקי נוף (Park krajobrazowe) ו-64 שמורות טבע (Rezerwat przyrody).

היסטוריה
 לוח תקופות היסטוריות של לובוש עד 880 שבטים סלאבים וגרמאנים 880-902 דוכסות מורביה הגדולה 880-960 שבטים סלאבים וגרמאנים 960-1025 המדינה הפולנית הראשונה 1025-1335  35px  הממלכה הפולנית הראשונה 1335-1618  30px  נסיכות הבוחר מברנדנבורג 1618-1701  40px  ברנדנבורג-פרוסיה 1701-1867  40px  ממלכת פרוסיה 1867-1871  40px  הקונפדרציה הצפון-גרמנית 1871-1919  40px  הקיסרות הגרמנית 1919-1933  40px  רפובליקת ויימאר 1939-1945  40px  גרמניה הנאצית 1945-1989  40px  הרפובליקה העממית הפולנית החל מ-1989  40px  הרפובליקה הפולנית השלישית מתייחס לישות הדומיננטית השלטת באזור בתקופה הנתונה.

בדרך כלל השליטה באזור נחלקה על ידי מספר ישויות מדיניות שונות.

ערים, יישובים ומחוזות
ערים
בלובוש ישנם 42 ערים ועיירות.

 הערים הגדולות בלובוש  תמונה  סמל  שם  אוכלוסייה (2014)  מחוז 1  90px  30px  ז'לונה גורה  Zielona Góra  138,512  עצמאי 2  90px  30px  גוז'וב ויילקופולסקי  Gorzów Wielkopolski  124,274  עצמאי 4  90px  30px  ז'ארי  Żary  39,587  מחוז ז'ארי 3  90px  30px  נובה סול  Nowa Sól  38,724   מחוז נובה סול 5  90px  30px  ז'גן  Żagań  26,437  מחוז ז'גן 6  90px  30px  שווייבודז'ין  Świebodzin  22,062  מחוז שווייבודז'ין

מחוזות
בלובוש ישנם 14 מחוזות, מתוכם שתי ערים מחוזיות.

 מחוזות לובוש 420px סמל  שם  אוכלוסייה (2014)  שטח (בקמ"ר)  גמינות  בירה ערים מחוזיות 30px ז'לונה גורה  Zielona Góra 138,512 278 30px גוז'וב ויילקופולסקי  Gorzów Wielkopolski 124,274 85 מחוזות רגילים 30px  מחוז ז'ארי  powiat żarski  98,853  1,392  10  ז'ארי 30px  מחוז ז'לונה גורה  powiat zielonogórski  95,020  1,350  10  ז'לונה גורה 30px  מחוז נובה סול  powiat nowosolski  87,628  770  8  נובה סול 30px  מחוז ז'גן  powiat żagański  81,641  1,131  9  ז'גן 30px  מחוז גוז'וב  powiat gorzowski  70,488  1,214  7  גוז'וב ויילקופולסקי 30px  מחוז מיינדזיז'ץ'  powiat międzyrzecki  58,609  1,387  6  מיינדזיז'ץ' 30px  מחוז שווייבודז'ין  powiat świebodziński  56,467  936  6  שווייבודז'ין 30px  מחוז קרוסנו  powiat krośnieński  56,458  1,391  7  קרוסנו אודז'נסקיה 30px  מחוז שצ'לצה-דרזדנקו  powiat strzelecko-drezdenecki  50,262  1,247  5  שצ'לצה קראיינסקיה 30px  מחוז סלוביצה  powiat słubicki  47,274  999  5  סלוביצה 30px  מחוז וסחובה  powiat wschowski  39,359  624  3  וסחובה 30px  מחוז סולנצ'ין  powiat sulęciński  35,728  1,177  5  סולנצ'ין

ראו גם
בית הקברות היהודי בסקווייז'ינה

קישורים חיצוניים





הערות שוליים

*
קטגוריה:פולין: היסטוריה